Tepoto Nord

Severné Tepoto, známe aj ako Te Poto, Toho alebo Pukapoto je koralový ostrov. Je najseverozápadnejším z ostrovov Sklamania v oblasti súostrovia Tuamotu vo Francúzskej Polynézii a z tejto strany súostrovie uzatvára. Najbližšou pevninou je 16 km juhovýchodným smerom atol Napuka. Aj keď Sev. Tepoto býva označované ako atol, nie je typickým atolom, ale samostatným ostrovom bez lagúny. Jeho rozmery sú 2,6 km na 800 m; zaberá rozlohu 4 km². Vo francúzštine sa označuje ako Tepoto Nord, aby sa vyhlo zámene s južným atolom Tepoto (fra. Tepoto Sud alebo ang. Tepoto South) 400 km (240 míľ) na juhozápad, ktorý je súčasťou ostrovov Raeffsky. Podľa sčítania z roku 2012 má 51 obyvateľov (67 v 1983, 54 v roku 2002, 44 v 2007). Územie sídelnej komunity sa nazýva Tehekega. Okolo celého ostrova vedie 5 m široká cesta. Referencie Census figures Archivované 2014-03-27 na Wayback Machine [1] [2] Archivované 2008-07-20 na Wayback Machine Atoll names Archivované 2012-02-10 na Wayback Machine Origin of the name (in German) Externé odkazy Zoznam atolov (vo francúzštine) Archív zoznamu atolov na OceanDots Zoznam pôvodných názvov ostrovov Puamotu Archivované 2012-02-10 na Wayback Machine Biodiverzita polynézskych atolov Archivované 2008-05-16 na Wayback Machine Enhanced Vector Shorelines of the World Zdroj Tento článok je čiastočný alebo úplný preklad článku Tepoto (North) na anglickej Wikipédii.